b'\n_START_ARTICLE_\nPlanetni obro\xc4\x8d\n_START_SECTION_\nNastanek\n_START_PARAGRAPH_\nNastanek planetnih obro\xc4\x8dev ni popolnoma pojasnjen. Nekateri predvidevajo, da lahko nastane obro\xc4\x8d takrat, ko pride naravni satelit tako blizu planeta, da je znotraj Rocheeve meje. Zaradi tega razpade na manj\xc5\xa1e delce, ki nato v dalj\xc5\xa1em \xc4\x8dasu zasedejo prostor okoli planeta v obliki diska.\n_START_SECTION_\nSestava\n_START_PARAGRAPH_\nSestava delcev v planetnih obro\xc4\x8dih je razli\xc4\x8dna. Obi\xc4\x8dajno so silikatni ali pa iz vodnega ledu.\n_START_SECTION_\nPastirski sateliti\n_START_PARAGRAPH_\nNakateri planetni obro\xc4\x8di vsebujejo tudi pastirske satellite. To so manj\xc5\xa1i naravni sateliti, ki kro\xc5\xbeijo znotraj obro\xc4\x8da ali na njegovem robu. Na obro\xc4\x8d delujejo s svojo te\xc5\xbenostjo tako, da obro\xc4\x8d ne razpade oziroma se preve\xc4\x8d ne raz\xc5\xa1iri.\n_START_SECTION_\nPlanetni obro\xc4\x8di v Oson\xc4\x8dju\n_START_PARAGRAPH_\nDva Jupitrova satelita (Metis in Adrasteja) sta znotraj planetarnega obro\xc4\x8da. Sta pa tudi znotraj Rocheeve meje. Mo\xc5\xbeno je, da je obro\xc4\x8d, v katerem se nahajata, nastal iz snovi, ki ga je Jupiter s svojo te\xc5\xbenostno silo pobral s povr\xc5\xa1ine satelita. Na povr\xc5\xa1ino the satelitov nenehno padajo pra\xc5\xa1ni delci, ki povzro\xc4\x8dijo odtok snovi s povr\xc5\xa1ine. Telo znotraj Rocheeve meje ostaja skupaj samo zaradi mehanske trdnosti, ne pa zaradi te\xc5\xbenosti. Na ta na\xc4\x8din tak\xc5\xa1ni sateliti izgubljajo material s povr\xc5\xa1ine._NEWLINE_Najbolj znan je Saturnov obro\xc4\x8d. Sestavljen je iz zelo svetlega materiala. Viden je \xc5\xbee z dobrim amaterskih astronomskim daljnogledom. Obro\xc4\x8d je sestavljen iz ve\xc4\x8djega \xc5\xa1tevila drobnih obro\xc4\x8dev. Opazovanja s sondo Cassini-Huygens so potrdila, da na nastanek Saturnovega obro\xc4\x8da E (zunanji obro\xc4\x8d) vplivajo izbruhi vodne pare na luni Enkelad._NEWLINE_Neptunov obro\xc4\x8d je nekaj posebnega. Pri opazovanju z Zemlje izgledal kot da ni popoln, ampak ga sestavljajo posamezni loki. Posnetki sonde Voyager 2 so pokazali da je v resnici popoln, ima pa nekaj svetlej\xc5\xa1ih predelov. Predvideva se, da je to posledica vpliva pastirkega satelita Galateja._NEWLINE_Na Plutonu niso doslej \xc5\xa1e opazili obro\xc4\x8da. Predvideva pa se, da bi lahko sonda New Horizons na\xc5\xa1la obro\xc4\x8de tudi okoli tega pritlikavega planeta v letu 2015, k obo tja prispela.'